Dues noies ferides lleus en una baralla amb trets a Terrassa\n09:13 07/09/2016 ARA\nUna baralla a Terrassa va acabar ahir a dos quarts de deu del vespre amb dues noies ferides i dos trets. Els Mossos d'Esquadra han confirmat que els veïns van sentir les detonacions, d'armes de foc reals. Dues noies van resultar ferides lleus però no com a conseqüència dels trets.\nLa policia autonòmica ha obert una investigació per intentar determinar l'origen i la causa dels possibles trets, així com les persones implicades en aquest succés. La baralla va passar al carrer del Periodista Grané, al barri de Sant Pere Nord.\nEl Sistema d'Emergències Mèdiques (SEM) va rebre a les 21.48 hores l'avís per acudir a la zona, on s'havia produït una baralla, i hi va enviar una ambulància. Es van atendre dues noies de 17 anys que havien patit cops i contusions.\nBaralla a l'estil Far West a La Tagliatella de Diagonal Mar\nDos detinguts per la mort d’un jove en una baralla a Girona


Sr. Carles Mundó i Blanch. Comissió Jurídica Assessora\nHa estat conseller de Justícia del Govern de la Generalitat de Catalunya durant la XI legislatura (2016-2017) i va presidir la Comissió de Codificació del Dret Civil de Catalunya i l’Observatori del Dret Privat de Catalunya. Durant aquest període es va aprovar la Llei del Llibre Sisè del Codi Civil de Catalunya, sobre obligacions i contractes, i es va aprovar la Llei que regula les voluntats digitals. Entre altres fites, ha posat en funcionament el Registre de parelles estables de Catalunya i el Registre únic de grups d’interès de Catalunya. També ha tancat la presó Model de Barcelona, després de 113 anys de funcionament, i ha impulsat la digitalització de l’Administració de justícia.\nConeix en profunditat el funcionament de l’Administració de la Generalitat i l’Administració local per la seva experiència com a cap del Gabinet del Departament d'Educació i del Departament de Cultura i Mitjans de Comunicació. Va ser secretari de Mitjans de Comunicació de la Generalitat de Catalunya (2008-2010), mandat en el qual va liderar el trànsit de la televisió analògica a la digital (TDT). També ha estat president de l'Agència Catalana de Notícies (ACN).\nMembre de la Comissió Jurídica Assessora des de l’any 2018


Al conjunt de l'Alt Pirineu i Aran segueixen pujant tant el risc com la velocitat de contagi\nPuigcerdàLa situació epidemiològica continua empitjorant al conjunt de l'Alt Pirineu i Aran, que ja és l'única regió sanitària del país amb una velocitat de transmissió (Rt) per sobre d'1. Això vol dir que el virus està en expansió, ja que cada malalt de covid-19 contagia a més d'una persona. Cal tenir en compte, però, que en zones amb baixa densitat de població, pocs casos nous fan pujar molt les xifres i els experts assenyalen que no comporta el mateix risc una Rt per sobre d'1 en una zona densament poblada que en un territori amb molt baixa densitat de població. Sigui com sigui, al conjunt de la regió sanitària el risc ha passat les darreres hores de 548 a 630 i l'Rt ha pujat d'1,14 a 1,29. Pel que fa als nous casos, en les últimes hores se n'han detectat 27 més, de manera que l'acumulat des de l'inici de la pandèmia ja és de 2.097.\nPer comarques, destaca el cas de Cerdanya, on el risc ha tornat a superar els mil punts. Després de la complicada situació de finals d'estiu la comarca havia anat reduint tant el risc com l'Rt. Fa uns dies, però, tots dos índexs van tornar a pujar i en les últimes hores el risc ha passat de 909 a 1.025 i l'Rt ha pujat d'1,35 a 1,52. Segons l'Hospital de Cerdanya, ara mateix hi ha 6 persones ingressades al centre per covid-19.\nLa segona comarca amb un risc més alt és l'Alt Urgell, on ha passat de 710 a 843, mentre que l'Rt ha crescut d'1,23 a 1,39. Ara mateix al Sant Hospital hi ha 16 persones ingressades per covid-19. A l'Aran, mentrestant, el risc ha passat les últimes hores de 750 a 788, mentre que l'Rt segueix amunt i ha crescut de 2,51 a 2,64. Segons Salut, ara mateix hi ha una persona de la vall ingressada per covid-19.\nEl risc també segueix molt alt, i ara torna a pujar, al Pallars Sobirà. Després de diversos dies de descensos, les últimes 24 hores ha crescut de 661 a 749, mentre que l'Rt ha passat de 0,87 a 0,95. Segons Salut, 7 persones de la comarca segueixen hospitalitzades per covid-19. A l'Alta Ribagorça, el risc també ha crescut, passant de 12 a 99 i l'Rt ha pujat de 0,43 a 0,86. L'única comarca que millora és el Pallars Jussà, on el risc ha baixat de 165 a 132 i l'Rt ha passat d'1,05 a 1.


Daniel Fortea i Guimerà - Viquipèdia, l'enciclopèdia lliure\nCompositor i guitarrista clàssic\nDaniel Fortea i Guimerà (Benlloc, 28 d'abril del 1878 - Castelló de la Plana, 5 de març del 1953) va ser un editor de música, professor i guitarrista valencià.\n2 Obres per a guitarra\nFill de mestre, rebé les primeres nocions musicals del seu pare (el germà gran d'en Daniel, Ramon, acabaria dirigint la banda local). Estudià solfeig, instruments de vent i de corda, i es diu que aprengué el clarinet, la bandúrria i la guitarra i, de gran, el piano i una mica de violí. Formà part de la banda de la seva unitat durant el servei militar, i en aquest hi conegué el que seria el seu gran mestre, Francesc Tàrrega, que el formà com a guitarrista, tant en el vessant tècnic com en l'humanístic (1898-1909), i a qui sempre servà veneració. En morir Tàrrega, Fortea s'instal·là a Madrid, on desenvolupà una brillant carrera d'instrumentista (amb actuacions al Teatre de la Comedia, a l'Ateneo i al Círculo de Bellas Artes). També hi crea una acadèmia de guitarra i fundà la que seria prestigiosa editorial de partitures, la Biblioteca Fortea (encara en actiu el 1974), que es dedica preferentment a la música per a guitarra, amb obres originals i transcripcions.\nL'any 1934, un dels seus alumnes de guitarra, el futur productor cinematogràfic Serafín Ballesteros, decidí fer Fortea protagonista d'un curtmetratge: Un cuento de Navidad, amb direcció de José Luís Sáenz de Heredia. En els anys 40, en la postguerra, Fortea va ser detingut fortuïtament per raons polítiques i des de la presó d'Ocaña compongué pàgines d'una gran bellesa, d'on en destaca la Balada, Op. 47 (1947).\nL'ajuntament de Benlloc el declarà fill il·lustre.\nDaniel Fortea Méthode de guitare = The school of guitar (Madrid: Biblioteca Fortea. Diverses edicions)\nBiografia, fotografia i arxius MIDI d'obres seves Arxivat 2012-05-07 a Wayback Machine. (castellà)\nBiografia[Enllaç no actiu] (portuguès)\nISNI: 0000 0000 7778 0229\nObtingut de «https://ca.wikipedia.org/w/index.php?title=Daniel_Fortea_i_Guimerà&oldid=26532142»


L’octubre també és mes de festes majors! | Barcelona Cultura\nL’octubre també és mes de festes majors!\nBarris com Sarrià i les Corts celebren la seva festa a l’octubre i omplen els carrers de tradició i diversió.\nMolta gent associa les festes majors amb l’estiu. Tot i que la majoria es fan llavors, també n’hi ha d’altres que se celebren en dates de tardor. És el cas de, per exemple, Sarrià i les Corts, que comparteixen dates, del 4 al 13 d’octubre.\nA Sarrià, es farà la ja habitual final del Concurs de Directes de la Coordinadora de Rock de Sarrià, amb els quatre grups classificats. També hi haurà un dels eixos principals de cada any, la Batalla per Sarrià, un seguit de proves en què dos equips, els Vicenç i els Rosers, s’enfronten per sortir victoriosos i guanyar el barri. Evidentment, no hi faltaran les activitats tradicionals, com les cercaviles, el recorregut pels balcons engalanats, el concurs de paelles, la nit de correfocs Sarrià en Flames i la Baixada de Carros. Les escoles, a més, han organitzat un seguit d’actuacions folklòriques i culturals per celebrar la seva Festa Major. Enguany la festa no acabarà amb un piromusical, sinó que es farà un espectacular mapping a la façana del Consell de la Vila.\nPer altra banda, a les Corts també s'ompliran les places i carrers de cultura popular, música, esports, poesia, animació i convivència. Hi seran els clàssics de cada any: l’homenatge a les entitats que fan anys, l’elecció de les cortsenques d’honor, castells, la trobada de gegants i les puntaires, entre d'altres. La Festa Major també acollirà una nova edició del Festival d’animació Oriol Canals, amb activitats tan divertides com una guerra de confeti.\nA part d’aquestes dues festes majors, també se’n començaran d’altres, com les de Canyelles, Vilapicina i la Torre Llobeta. Podeu consultar totes les celebracions al web de Cultura Popular.\nLa millor manera de gaudir del carilló del Palau de la Generalitat\nEl primer diumenge de cada mes, la ciutadania pot assistir als concerts en què sonen les 49 campanes de l’...


Beatka Swieradow-Zdroj Polònia - Ofertes d'hotels amb els MILLORS DESCOMPTES EN LÍNIA\nVeure tots els 73 allotjaments a Swieradow-Zdroj.\nBudowlanych 6, Swieradow-Zdroj City Center, Swieradow-Zdroj, Polònia, 59-850 - Molt bona ubicació - Veure al mapa\nMés informació sobre Beatka\nConvenientment situat a Swieradow-Zdroj, Beatka és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Beatka és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, recepció 24 hores, express check-in/check-out, magatzem d'equipatge, aparcacotxes.\nL'ambient de Beatka es reflexa en cada habitació. calefacció, aparell de televisió, TV satèl•lit/cable, plat de dutxa són només algunes de les comoditats a la vostra disposició. Les instal.lacions d'oci de l'hotel, que inclouen esquí, parc infantil, billar, ping pong, jardí estan dissenyades per escapar i relaxar-se. Beatka és un lloc ideal d'estada pels viatgers que busquin encant, comfort i facilitat a Swieradow-Zdroj.\nSwieradow-Zdroj Complexos turístics\nDescompte a Beatka


La sorpresa de la policia en fer els primers controls del toc de queda a Cambrils\nS'han denunciat diverses persones pel toc de queda | PL Cambrils\nAixequen les primeres denúncies per saltar-se el toc de queda a Cambrils\nper Albert Fuertes dijous, 29 d’octubre 2020 - 15:23h\nLa Policia Local de Cambrils ha interposat les primeres denúncies per incompliment de les restriccions de mobilitat nocturna. Els agents han realitzat patrullatges de vigilància a peu, amb moto o cotxe per les zones més concorregudes del municipi de la Costa Daurada, a més de controls conjunts amb el cos de Mossos d'Esquadra.\nDurant la mitjanit del dimarts al dimecres, es va denunciar dues persones, una veïna de Tarragona i un veí de Cambrils, al barri del Port de la localitat. Aquest últim, a més d'incomplir les restriccions de mobilitat nocturna, va donar un resultat positiu en alcoholèmia amb un resultat de 0,64 mg/l.\nA més d'aquests casos, la passada nit es van realitzar controls a l'N-340. En aquest es van denunciar tres persones més per vulnerar el toc de queda. Les primeres dues actes es van aixecar a les 23.47 hores, quan un veí de l'Hospitalet de l'Infant i un de Mont-roig del Camp circulaven sense cap dels motius justificats. A més, aquest darrer li constava una privació del permís de conduir per pèrdua de punts i se li van instruir diligències per delicte contra la seguretat viària que seran tramitades al jutjat.\nEl tercer dels denunciats la nit del dijous va ser un home de nacionalitat montenegrina sense domicili conegut, en ser aturat va donar un positiu en alcoholèmia amb el resultat d'1,03 mg/l i, com a conseqüència, es va procedir a la seva detenció per conduir amb una taxa superior a 0,60 mg/l sense haver obtingut mai permís o llicència de conduir.\nL’Ajuntament de Cambrils recorda que el compliment de les restriccions demobilitat i les mesures de prevenció és imprescindible per frenar la propagació del coronavirus i evitar el col·lapse del sistema sanitari. En aquest sentit, és important respectar els horaris, posar-se bé la mascareta, rentar-se les mans sovint i mantenir la distància de seguretat.\nHerois anònims: El robatori en ple centre de TGN aturat pels veïns\nGran ensurt: Una escola de l'Arboç es desperta amb destrosses


de Santa Creu a Sant Pau: de maig 2014\nL'antiga Biblioteca Mèdica de l'Hospital\nPlanta de la Biblioteca i Museu, en un detall\nde l'ala est del Pavelló de l'Administració.\nA l'extrem de l'ala de llevant del Pavelló de l'Administració es troba una estança de 10 per 20 metres de planta i 12 metres d'alçada, que Lluís Domènech i Montaner va concebre per a la Biblioteca Mèdica i Museu Anatòmic de l'Hospital.\n(fotografia de N.\nEs tracta en general d'un espai pensat per a donar servei, i la decoració que s'hi realitzà és senzilla. Les parets són de maó vist pintats de color cru, i únicament trobem, a nivell del pis superior, un arrambador pintat a la trepa de motius florals en tons grisos. A nivell escultòric només destaquen les dues mènsules de pedra que arrenquen de pilars adossats a la paret, i que sostenen sengles columnes, decorades a la base amb baixos relleus vegetals, i coronades amb capitells que reprodueixen diverses flors. Aquestes columnes suporten un arc de diafragma en maó vist d'un taronja intens –oferint un interessant contrast amb el color de la paret– que divideix l'estança transversalment. Quatre grans finestrals trigeminats proporcionen llum abundant a la sala. L'ús de vidre de colors als vitralls és mínim, segurament per a no reduir-ne la lluminositat. També és força minimalista la decoració dels mainells, que Domènech fa decorar únicament amb petits plafons de relleu que reprodueixen flors i plantes; ocasionalment, hi trobem les inicials P i G de Pau Gil, o animals, com un lleó, una sargantana i un paó.\nVista de la part alta de la Biblioteca després de les obres de rehabilitació.\n(fotografia de Núria Lluís Ramírez; cliqueu)\nL'ambient reposat i sobri es trenca totalment si aixequem la vista cap al sostre. Aquest està decorat amb dues espectaculars voltes que emulen l'estil mudèjar, amb llaceries geomètriques de maó i els cassetons de múltiples formes adornats amb rajola ceràmica. De fet, per a aquestes cúpules Domènech s'inspira directament en la cúpula alboaire[*] de la capella de San Jerónimo del Convent de les Concepcionistes de Toledo (treballada amb llaceries i amb els intersticis adornats amb peces ceràmiques encaixades, se la considera l'única d'aquest tipus conservada a la Península). El seu disseny fins i tot reprodueix la forma i disposició dels cassetons de la cúpula toledana.\nEsquerra: volta de la Biblioteca-Museu (fotografia de Núria Lluís Ramírez).\nDreta: cúpula de San Jerónimo de Toledo (fotografia d’Antonio Perla de las Parras).\nPel que fa als motius decoratius, els plafons del centre de les cúpules contenen respectivament la data de l'inici i de la finalització del pavelló: 1905, 1910. Al voltant d'aquests, la ornamentació s'ordena en corones concèntriques en què s'alternen els motius florals amb els símbols dels hospitals reunits. A la primera, els escuts de Barcelona i de Santa Creu; a la segona, la lletra P i la paraula Gil fan referència al benefactor; a la tercera, la creu patent convexada de la Catedral; a la quarta, els escuts de París, de Santa Creu i la creu patent amb quatre besants; finalment, els cassetons de la vora de la cúpula reprodueixen en ceràmica blanca i blava un lleó passant, possiblement en referència a l'emblema de la Banca Gil. Les petxines dels racons estan constituïdes per mocàrabs ceràmics, que aquesta vegada semblen inspirats directament pels del Saló d'Ambaixadors dels Reales Alcázares de Sevilla. El ceramista Mario Maragliano executà els mosaics d'aquesta magnífica obra entre el febrer i l'abril de 1910.\nDiversos detalls de la decoració de la cúpula.\n(fotografies de Núria Lluís Ramírez; cliqueu)\nTot i que la sala va ser aixecada a la primera fase de la construcció (1902-1912, corresponent a l'Hospital de Sant Pau), no fou fins el 1926 que se'n decidí la seva habilitació. El 26 de novembre d'aquell any, la Molt Il·lustre Administració sol·licità al Degà del Cos Facultatiu i a l'arquitecte Pere Domènech i Roura –que havia substituït el seu pare com a director de les obres– que es posessin d'acord en el model de prestatgeries per a la Biblioteca, i de vitrines per al Museu, així com en la seva distribució. A la mateixa sessió també s'acordà l'adquisició del material necessari per a la conservació de les peces patològiques i anatòmiques que s'obtinguessin a les sales d'operacions i altres dependències de l'Hospital.\nPerò no va ser fins tres anys més tard, concretament el 27 de juliol de 1929, que el President del Cos Facultatiu presentà els dibuixos i el pressupost dels mobles per un import de 2.533 ptes, que l'Administració va aprovar. Degut a la gran alçada de l'espai, Domènech i Roura també va manifestar la conveniència de construir una galeria a la part superior, en principi per a poder obrir els finestrals i facilitar-ne la neteja, però obrint la possibilitat d'ampliar-la en un futur si fos necessari. Aquesta previsió també es va aplicar a la dependència destinada a Secretaria i Arxiu, d'idèntiques dimensions però situada a l'ala de ponent del mateix edifici de l'Administració.\nAspecte de l'interior de la biblioteca-museu de l'Hospital el febrer de 1936,\nen un acte d'homenatge al Dr. Francesc Gallart.\nLluís Faraudo i de Saint-Germain\n(imatge allotjada a iec.cat/faraudo)\nEl fons de la Biblioteca estava constituït majoritàriament per llibres de medicina, però també comptava amb força volums dedicats a la humanística: literatura, geografia, història, i art. Gran part d'aquests darrers procedien de donacions com la de Lluís Faraudo i de Saint-Germain, militar i erudit que cultivà les arts literàries paral·lelament a la seva carrera militar, i que fou un dels gran benefactors de l'Hospital.\nEl 1958 es creà un Col·legi Major Universitari a l'Hospital i s'habilità tota l'ala dreta del Pavelló de l'Administració per a instal·lar-lo: totes les seves dependències es transformaren en dormitoris, sales d'estudi, sales d'esbarjo, i fins i tot una petita capella. La construcció original va patir un canvi brutal en afegir noves plantes a la seva estructura, i la Biblioteca també en va patir les conseqüències en quedar dividida en dos pisos. Malgrat tot, continuà exercint com a Biblioteca Central Mèdica fins el 1969, quan aquesta es traslladà al Pavelló Central, en uns espais que antigament havia ocupat el menjador del convent de les Germanes Hospitalàries. Així, la nova Biblioteca, molt més moderna i actualitzada, s'emplaçava en un lloc més cèntric dins el recinte de l'Hospital i amb un accés més directe per a les consultes. A la Biblioteca vella només hi restaren els llibres històrics de medicina i humanitats, destinats a la recerca històrica.\nAlçat de l'ala del Pavelló de l'Administració destinada a Col·legi Major el 1958\nEl fet que la Biblioteca Central de Medicina se la conegués pel nom de Cambó ha creat al llarg dels anys un malentès, en donar a entendre que s'hi conservava el llegat de Francesc Cambó, cosa que no és certa.\nL'antiga placa de la Biblioteca,\ni el panell instal·lat actualment.\nEl 4 de novembre de 1946, Francesc Cambó i Batlle, per testament hològraf, deixà a l'Hospital de la Santa Creu i Sant Pau la quantitat de dos milions de pessetes, la destinació de la qual havia de ser assessorada pels seus marmessors. Degut a algunes discrepàncies entre la família i l'Administració sobre la forma d'utilitzar aquesta suma, no va ser fins el maig de 1959 que s'acordà destinar-la a sufragar les obres d'habilitació del Col·legi Major, que passà a denominar-se Col·legi Major de la Fundació Cambó en homenatge al seu benefactor, nom que va dur fins que fou clausurat el 1973. El 26 de febrer de 1980, en un acte íntim al qual van assistir membres de l'Administració juntament amb la filla del polític, es va instal·lar una placa commemorativa a la porta de l'antiga Biblioteca de l'Hospital on s'hi llegia "Biblioteca Cambó".\nActualment, en eliminar-se el pis intermedi que havia dividit la sala des del 1959, aquesta ha recuperat el seu antic esplendor, la seva alçada i la seva dignitat, alhora que ha conservat el nom de Sala Cambó.\n►Abans de la rehabilitació\n►Després de la rehabilitació\nEtiquetes: Arts decoratives, Domènech i Montaner, Llegats, Pavelló de l'Administració, Recinte modernista, Sales nobles


Trobada dels responsables de Comunicació de la Província Claretiana de Catalunya, amb l’objectiu de millorar la comunicació interna, compartir inquietuds i necessitats i porposar dinàmiques de treball conjunt.\ndimarts, 2 juliol, 2019 - 18:00 El Col·legi\nS’anuncia oficialment l’inici, el 2020, de la nova província claretiana de Sant Pau formada per Catalunya, Euskal Herria, França i Itàlia.\nEl Govern General dels Missioners Claretians ha anunciat la constitució de la nova província de Sant Pau que agrupa les comunitats i obres de Catalunya, Euskal Herria, França i Itàlia, que serà efectiva l’1 de gener de 2020. També s’ha anunciat la composició del nou govern provincial que serà el...\nFesta de comiat a la cuina del col.legi per la jubilació de la Pepita Fontanet i la Conxita Duran. Gràcies per tot durant tants anys de feina!\ndivendres, 28 juny, 2019 - 16:15 El Col·legi\ndijous, 27 juny, 2019 - 12:30 El Col·legi\nActivitat conjunta sobre “Il•lusions òptiques” entre 1r d’ESO i 6è.\ndilluns, 10 juny, 2019 - 11:30 El Col·legi\nEls alumnes de 1r d’ESO i els de 6è de primària han compartit una estona d’aprenentatge i experimentació en comú a través de les “Il·lusions Òptiques”, que els més grans han mostrat als més petits.\nProves Cangur de Resolució de Problemes Matemàtics 2019.\ndimecres, 5 juny, 2019 - 12:45 El Col·legi\nAquest són els alumnes del col·legi que l’organització de les Proves Cangur de Resolució de Problemes Matemàtics destaquen perquè han quedat dins el 6% de millors classificats de Catalunya. A tenir en compte que la participació a primària superava els 17000 alumnes i a Secundària els 21000 alumnes...


Inici / Singul'art / Programació / LowVisión\nSerigrafia Mar Estrama\nEl concurs musical LowVisión té per objectiu generar nous circuits de difusió i impulsar la creació musical de qualsevol estil i formació del Baix Llobregat. L’artista Bru Ferri serà el presentador de la final al costat d’un jurat format per professionals del sector i del públic assistent, qui també formarà part de la votació.\nAquest concurs és fruit de la cooperació i el treball en xarxa amb la sala Els Pagesos de Sant Feliu de Llobregat, ciutat veïna, amb qui es comparteix la totalitat de la gestió i direcció artística del projecte.\nEl concurs tindrà tres fases i la final tindrà lloc el divendres dia 5 d’octubre al Casal de Joves de Sant Just Desvern.\nPRIMERA FASE - presentació de propostes\nEn una primera fase durant la qual estarà oberta la convocatòria, les formacions presentaran les seves propostes musicals. Un cop tancat el període de presentació de propostes, es reunirà la comissió tècnica de valoració per a fer una primera selecció de 10 bandes que passaran a la semifinal.\nSEGONA FASE – semifinal\nUn cop superada la primera fase, les formacions hauran de triar entre dues proves:\na. Musicar un poema del poeta santjustenc Joan Margarit (disponibles a: www.joanmargarit.com)\nb. Versionar el tema Cuando nadie pone un disco, de la banda santjustenca Odio París. (https://youtu.be/MPfoT2aw98s)\nLa final tindrà lloc el divendres 5 d’octubre al Casal de Joves de Sant Just i consistirà en una petita actuació de les tres formacions finalistes. Cada formació tocarà tres temes (entre els quals un ha de ser la versió/musicat del poema de la fase 2, i dues seran de lliure decisió de la formació).\n1r premi: Lowtour, minigira per les següents sales del baix llobregat: milenio, la bodegueta de viladecans, la masia de sant boi, l’oncle jack, depósito legal i els pagesos”.\n2n premi: Enregistrament d’un single a l’estudi The Room BCN.\n3r premi: Vídeo editat del directe de la final.\nBru Ferri estudia piano jazz i clàssic a Barcelona amb Albert Bover, Marco Mezquida, Jordi Lluch; cant jazzístic amb Carme Canela, Celeste Alías i Rubén Fernández; i cant líric amb Susanna Crespo. Forma part de nombrosos projectes actius a nivell nacional (Cia. Simbiosi, Dulce Rebeca, Cia. Desviada, Lumber Shelf, Cia. Sim Salabim). Experimentat en l’escenari no només com a pianista i cantant si no també com a actor, ballarí i inclús tècnic de llums i so. En els diferents projectes multidisciplinars en els que participa sovint es fa càrrec de la direcció artística i interpretació a diferents nivells.\nLi inspira i interpreta la música de Radiohead, James Blake, Jordan Rakei, Gotye, Claude Debussy, F.F. Chopin, Philip Glass, Anthony and The Johnsons, Kimbra, Queen, David Bowie, Bjork o Sóley. També porta amb ell un gran repertori de boleros i més música tradicional sud-americana. A més a més de interpretar peces alienes gran part del seu repertori són composicions pròpies a piano i veu o a piano sol, influenciades per compositors impressionistes i minimalistes, el jazz i la música electrònica. Actualment es troba en fase de producció del seu primer àlbum de creació: un disc a piano, veu, electrònica i col.laboracions d’artistes de diverses disciplines, amb tots els temes composats por Ferri. Acaba de publicar el seu primer EP de Dulce Rebeca, gravat als estudis Sol de Sants a Barcelona, un disc de boleros i més música tradicional sud-americana, junt al contrabaixista Juan Pastor. És professor de piano jazz, cant i harmonia a les escoles aTempo (Barcelona) i Tallers de Música (Sant Just Desvern).\nLa seva formació va més enllà de la música, passant per la realització i locució de ràdio, treball que va realitzar durant dos anys a Mataró Ràdio; la direcció i edició de so en cinema, amb experiència en nombrosos curtmetratges professionals; la interpretació i la dansa contemporània.\nGestió i direcció artística\nSingul’art i Els Pagesos


L’any 2002, i després de la seva brillant experiència amb el film “Calle 54”, Fernando Trueba produeix el disc “Làgrimas Negras” en el que uneix la veu rascada d’un dels cantaors més importants del flamenc actual, Diego el Cigala, amb el llegendari pianista i figura cabdal de l’època daurada de la música cubana Bebo Valdés. La trobada entre dos músics d’estils tan distants, separats per els quilòmetres d’un oceà, però apropats per posseir el coneixement d’un llenguatge comú tan universal com la música, es veu culminada en un disc en el que Cigala canta boleros i tangos i Valdés acompanya amb el piano coples o clàssics ja consagrats del flamenc.\nEl mateix cineasta explica en el seu particular “diari de sessions” de la gravació que documenta el disc com la trobada entre els dos músics va ser un autèntic amor a primera vista musical entre un pianista de 84 anys i un cantaor 50 anys més jove que ell. El poeta asturià Ángel Gonzalez defineix en el pròleg del disc la trobada com “Una extraordinària amalgama en la que la cançó antillana sona a cante flamenc, i al revés”.\nEl disc va resultar tot un èxit, tan de ventes com de reconeixements per part de crítica, premis i públic, que omplia auditoris i es posava a aplaudir dret a l’acabar el concert. En èpoques com les d’ara en que les grans propostes comercials aclaparen premis i aparadors de botigues i ens venen productes de qualitat més que discutible gràcies a grans campanyes publicitàries i mediàtiques, és d’elogiar la presència de treballs com aquest, on músics de la talla de Valdés i el Cigala ofereixen un producte proper al gran públic, que també se’l mereix, i recuperen les grans cançons de la música universal, com el bolero “Corazón loco” de l’incombustible Antonio Machín, en una revisió simple, sense sofisticacions, però amb el segell inconfusible de les coses ben fetes.


L'Ajuntament de Barcelona presenta a les associacions veïnals un esbós del projecte de reforma de la plaça de les Glòries. El Pla d'inversions preveu destinar 18 milions d'euros a les primeres obres de reforma de la plaça. Resten pendents de concreció algunes qüestions del projecte, especialment pel que fa a l'espai que ocupen actualment el mercat de Bellcaire i la seva futura ubicació. L'horitzó d'execució de la intervenció és de vuit anys.\nArticles posteriors 2006, 2007, 2008, 2011, 2012, 2014, 2015\nLa plaça de les Glòries, situada en el límit entre els districtes barcelonins de l'Eixample i de Sant Martí, constitueix un nus viari on conflueixen l'Avinguda Diagonal, la Gran Via de les Corts Catalanes i la Meridiana, a més de dues línies de METRO. La plaça, que recull el trànsit de vehicles que entren i surten de la ciutat cap al Barcelonès Nord i el Maresme, va ser inaugurada, amb la seva configuració actual, el 15 de gener de 1992, en plena preparació dels Jocs Olímpics.\nA final de 2003, l'Ajuntament de Barcelona va presentar un projecte de reforma de la plaça, amb la voluntat de millorar-ne la mobilitat i impulsar-ne la centralitat. La proposta resolia les qüestions infraestructurals i viàries, tot eliminant el pas aixecat, però deixava poc definits altres aspectes com la manca d'equipaments o la definitiva ubicació del mercat del Bellcaire, també llargament reivindicades per veïns i comerciants de la zona.\nEl projecte de reforma Glòries\nEl 9 de febrer es va celebrar la primera trobada entre el conseller de Política Territorial i Obres Públiques de la Generalitat, Joaquim Nadal (Partit dels Socialistes de Catalunya, PSC), i l'alcalde de Barcelona, Joan Clos (PSC), per a impulsar els projectes urbanístics pendents a Barcelona. Nadal es va mostrar partidari de la "reforma en profunditat de la plaça de les Glòries i d'abordar la construcció d'un intercanviador que resolgui els problemes per sota i regeneri la pell de la ciutat", per tal de millorar l'eficiència del transport públic a la ciutat.\nPer a fer realitat el projecte, la Generalitat estudiava que la línia dels Ferrocarrils de la Generalitat (FGC) que acaba a la plaça Espanya arribés fins a Francesc Macià, continués després per Gràcia o Provença i arribés a la plaça de les Glòries. D'aquesta manera, a Glòries confluiria una línia dels FGC, la línia 1 del metro, el TRAMVIA DEL BESÒS i s'hi projectava obrir dues estacions per a les línies de RENFE que actualment creuaven la plaça sense fer-hi parada. Es calculava que el nou intercanviador tindria una demanda de vint milions de viatgers anuals. Nadal també va recolzar la postura de l'Ajuntament d'enllaçar el tramvia entre Francesc Macià i Glòries mitjançant un túnel ferroviari que donaria més sentit a l'intercanviador de transport públic previst.\nA mitjan maig, representants de l'Ajuntament i organitzacions de veïns van discutir un primer esbós de la reforma, que s'havia de perfilar mitjançant concursos públics per als diversos elements. Finalment, el projecte es va presentar a principi de juny als veïns i es va poder veure en forma de maqueta a l'exposició "Barcelona in progress", a l'interior de l'edifici FÒRUM .\nA l'est de la plaça quedaria la torre d'Aigües de Barcelona (Agbar) que seria visible des de la Diagonal, un cop suprimit l'anell viari elevat. Al nord-oest, s'hi construiria un edifici d'oficines municipals dissenyat per l'arquitecte Federico Soriano. Una de les façanes de la torre, que tindria 100 m d'alçada, estaria recoberta per una malla metàl·lica, mentre que l'altra seria de vidre. A l'oest es preveia la construcció d'edificis d'habitatges. La densitat i la col·locació d'aquestes peces restaven pendents de concretar.\nEl projecte deixava indefinits, també, el disseny dels solars ocupats pel mercat dels Encants Vells i el lloc on es traslladarien els venedors. El 8 de març, una cinquantena d'agents de la Guàrdia Urbana van expulsar més de cent venedors ambulants sense llicència, situats al voltant del mercat dels Encants, i van confiscar uns mil quilos de mercaderia. Segons va reconèixer Jordi Portabella (Esquerra Republicana de Catalunya, ERC), segon tinent d'alcalde i màxim responsable dels mercats de la ciutat, "el lloc que ocupen els Encants està qualificat de zona verda, i alhora també és veritat que Barcelona vol tenir un mercat com el de Bellcaire dins la ciutat; per tant, aquestes dues idees s'han de poder compaginar".\nLes reaccions veïnals\nDes que fou construït l'any 1992, els veïns de la dreta de l'Eixample i de la zona del Clot van qualificar de «nyap» l'eix viari elevat de la plaça de les Glòries, i demanaven que s'enderroqués i es transformés l'indret.\nL' anunci de reforma de la plaça fet pel consistori va ser rebut per les associacions veïnals de la zona del Clot, la Sagrada Família i el Fort Pienc (a la dreta de l'Eixample) amb satisfacció continguda. Les reclamacions veïnals es van centrar a demanar més participació per a assolir un projecte consensuat i, especialment, una solució d'acord per als Encants i per al mercat il·legal dels voltants. També van exigir la creació d'habitatge públic de lloguer, d'equipaments i zona ver-da. Pel que fa a la mobilitat i les infraestructures, van exigir un estudi de mobilitat independent basat en criteris de sostenibilitat i un intercanviador soterrat de transports públics. També van qüestionar solucions del projecte, com ara la forma de grapadora del museu del disseny o l'alçada de la torre cortina. El portaveu de l'associació de veïns de la Sagrada Família, Joan Balanyach, va manifestar que era conscient que algunes peticions tindrien "contrapartides" però que es mantindrien atents.\nEl 16 de juny, es va presentar el Pla d'inversions municipals (PIM) per al període 2004-2007, que preveia destinar 18 milions d'euros a les primeres obres de reforma de la plaça de les Glòries. El moviment de terres podria començar a final d'any, amb la construcció d'un aparcament subterrani en el triangle que quedaria entre l'edifici Agbar i el centre comercial. L' inici de les primeres obres serviria, segons l'alcalde, per a generar un "efecte multiplicador" i atreure les inversions de la resta d'administracions i operadors de transport implicats en el projecte.\nEn la presentació del PIM, l'alcalde Joan Clos i el responsable d'Urbanisme, Xavier Casas, no van poder avaluar el cost definitiu de l'obra, atès que, segons afirmaven, gran part de la inversió aniria a càrrec d'altres administracions públiques i d'alguns operadors privats.\nL' Ajuntament treballava amb un horitzó de vuit anys per acabar de transformar la plaça.


Aung San Suu Kyi envia un missatge a les Nacions Unides - Chào ông Viêt Nam\nAung San Suu Kyi envia un missatge a les Nacions Unides\nPublicat el 23 d'agost de 2008 per rginer\nSembla que l’enviat especial de les Nacions Unides, el senyor Ibrahim Gambari, està movent els fils per capitular davant la Junta i legitimar el seu govern amb les eleccions previstes l’any 2010. El règim dictatorial sempre ha demanat i demana, d’oblidar els resultats de les eleccions, legítimes, de l’any 1990 i començar una nova etapa l’any 2010. Quan se li pregunta al senyor Gambari per aquest fet, no contesta.\nAquesta posició de les Nacions Unides és greu, molt greu.\nLa posició dialogant de Daw Aung San Suu Kyi en reclamar la legitimitat de la seva victòria en les eleccions de l’any 1990 i col.laborant sempre amb les Nacions Unides no ha servit de res. Tots els assasinats, desplaçaments, nens soldats, treballs forçats, més de 2.000 presoners politics, camps de refugiats a les fronteres, tortures, denunciats una vegada i una altra. Les manifestacions massives de monjos i gent del poble el mes de setembre de 2007. La vergonyosa i cruel reacció de la junta davant el desastre del cicló Nargis amb més de 140.000 persones mortes. De què serveixen els seus més de 12 anys d’empresonament, la seva fermesa, la seva politica de no violència, de diàleg amb la Junta, si la decisió de les Nacions Unides, sembla, és la de legitimar unes noves eleccions i obviar les legítimes de l’any 1990 ? I compte, la constitució que van votar el propassat mes de maig, impideix presentar-se en cap de les eleccions del país , a Daw Aung San Suu Kyi per haver estat casada amb un occidental !\nEl senyor Gambari fa quatre díes que és a Birmània i està intentant parlar amb Aung San Suu Kyi. Ella no vol. Ha refusat obertament a parlar amb aquest senyor. Fins i tot desde darrera la porta de casa seva on està empresonada, l’han cridat per el seu nom per demanar que obri la porta al senyor Gambari. Continúa tancada, empresonada, a casa seva sense voler parlar. No està satisfeta, ni contenta, de com les Nacions Unides volen capgirar una legitimitat guanyada a les urnes.\nPossiblement aquesta és la protesta més forta que Daw Aung San Suu Kyi pot fer davant la Junta i les Nacions Unides contra una injustícia que no pot permetre que continuiï.\nEl senyor Gambari ha parlat, breument, amb membres del partit NLD ( guanyador en un 82% de les eleccions de ‘any 1990 ), però de temes intrascendents. Insisteix en parlar amb la líder del partit, però ella ho ha refusat per dues vegades.\nNingú sap per què ha vingut el senyor Gambari, i si és per legitimar el govern dictatorial, ja podem dir, com ja és habitual, de què serveix les Nacions Unides ? A qui dona suport ? Quins interessos econòmics hi han al darrera ?\nLa fotografia és del propassat mes de març 2008, quan el senyor Gambari va visitar Birmània i aleshores sí va parlar amb Daw Aung San Suu Kyi.\nAvui fa 12 anys i 304 dies que Aung San Suu Kyi està empresonada.\n23 d'agost de 2008 a les 10:32 am\nTot són fantasmes. Qui els mou el llençol dins la fosca? Nosaltres només podem sentir els grinyols de les cadenes quan s’arrosseguen. No sabem qui són, ni d’on vénen ni cap a on s’adrecen. L’únic que sabem és que ens volen mal. I els tenim ben aprop, podem sentir la fressa que fan. Amb nocturnitat i traidoria. No donen la cara mai, o bé neguen cínicament que en la nit quan tu dormies hagin entrat …


El TJUE falla contra la perpetuïtat dels contractes d'interins a l'Estat\nPublicat 19/03/2020 11:59CET\nObre la porta a que els jutges converteixin els seus contractes en "indefinits no fixos" o concedeixin indemnitzacions per acomiadament\nBRUSSEL·LES, 19 mar� (EUROPA PRESS) -\nEl Tribunal de Justícia de la Unió Europea (TJUE) ha dictaminat que els tribunals espanyols han de trobar "mesures efectives" per acabar amb l'ús abusiu de contractes d'interinitat en l'Administració pública i, entre les opcions que planteja, està la de convertir els seus contractes en "indefinits no fixos" o abonar una indemnització per acomiadament.\nLa sentència respon qüestions prejudiciales sobre la concatenació de contractes temporals a la sanitat madrilenya. En concret, el TJUE resol que el fet que un empleat públic amb contracte de durada determinada hagi consentit la renovació successiva del mateix amb l'Administració no significa que la seva situació laboral ja no pugui ser considerada com abusiva.\nAixí, remarca que "el fet que l'empleat públic que es tracti hagi consentit l'establiment o la renovació d'aquestes relacions no priva de caràcter abusiu" i "no porta al fet que l'Acord marc (sobre el Treball de Durada Determinada) no sigui aplicable a la situació d'aquest empleat públic".\nEn aquest context, explica que l'Acord marc "no imposa als Estats membres una obligació general de transformar en contractes per temps indefinit" als interins, però afegeix que els Estats membres han de comptar amb "una altra mesura efectiva per evitar i, si escau, sancionar la utilització abusiva de successius contractes de treball de durada determinada".\nD'aquesta forma, conclou que correspon als tribunals nacionals "apreciar" si l'organització de processos selectius per ocupar definitivament les places, la transformació d'aquests empleats públics en "indefinits no fixos" i la concessió a aquests empleats públics d'una indemnització "equivalent a l'abonada en cas d'acomiadament improcedent" són "mesures adequades per prevenir i, si escau, sancionar els abusos" derivats de la utilització de successius contractes temporals.\nEs tracta de dos qüestions que van arribar a Luxemburg preguntant per la successió de contractes en el Servei Madrileny de Salut (Sermas): la primera involucra un informàtic que, després de treballar durant 17 anys pel Sermas com a interí amb contractes successius renovats, va demanar que es reconegués la condició d'empleat públic fix, però se li va ser denegada.\nLa segona qüestió també involucra diversos treballadors del Sermas que eren personal estatutari interí, en aquest cas, a la categoria de Facultatius Especialistes Odontòlegs. Aquests empleats van ocupar llocs de treball per substitució, eventual i interinitat amb contractes temporals durant períodes entre els 12 i els 17 anys. També van reclamar a la Comunitat de Madrid que se'ls reconegués la condició d'empleat públic fix, però la seva sol·licitud va ser desestimada.


Salut dona per fet que s'eliminarà el topall de 55 anys per a la vacuna d'AstraZeneca\nper Anna Corbatera / ACN 19/03/2021 11:30h\nArgimon diu que es vacunarà amb el vaccí d'Oxford quan li toqui i explica que hi haurà poca vacunació per Setmana Santa| Cedida\nEl secretari de Salut Pública, Josep Maria Argimon, ha donat per fet que entre avui i demà el govern espanyol eliminarà el topall de 55 anys per a la vacuna d'AstraZeneca. Argimon ha confirmat que la vacunació es reprendrà dimecres i ha donat per fet que serà sense aquesta limitació d'edat. Ha posat en valor que l'Agència Europea del Medicament va ser clara en afirmar que la vacuna és «segura i efectiva» i ha dit que ell mateix es vacunaria amb aquest vaccí si li toqués. «Fer un 'Palomares'? El faria», ha dit a TV3. D'altra banda, ha explicat que durant Setmana Santa es vacunarà poc perquè els sanitaris també necessiten descansar.\nArgimon ha valorat que els casos de trombes que s'han donat arreu d'Europa són pocs i «infreqüents», tot i això ha avalat que s'han de continuar estudiant. «Però en principi creiem que hem de seguir vacunant perquè és una vacuna segura», ha defensat. Ha apuntat que una de les possibles diferències amb el Regne Unit, on no s'han registrat aquests casos estranys, és que s'està vacunant gent més gran i no tan jove com a Europa. També ha confirmat que aquells que van rebre la primera dosi d'AstraZeneca en rebran la segona del mateix vaccí.\nSobre el límit d'edat, Argimon s'ha mostrat convençut que Catalunya no haurà d'actuar pel seu compte, ja que aquest topall s'eliminarà en les reunions previstes a escala estatal aquest cap de setmana. Ha afegit que no tindria sentit no fer-ho perquè «no té cap raó de ser no estar vacunant gent més gran de manera molt ràpida». El criteri del Govern no és que la vacuna d'Oxford estigui disponible també entre els 55 i els 65 anys sinó sense cap limitació d'edat a partir dels 18 anys.\nEn cas que això passi, Argimon entraria dins del col·lectiu susceptible a vacunar-se i ha assegurat que ho faria. «Em vacunaré i la doctora Cabezas es vacunarà, però no ho farem en directe», ha dit primer. Tot i que després ha afirmat que no tindria «cap inconvenient» en mostrar aquesta vacunació per ajudar a la conscienciació general sobre la seguretat del vaccí.\nSobre l'estratègia de vacunació, ha tornat a obrir el debat sobre un canvi en l'estratègia i si seria òptim seguir els exemples del Regne Unit i el Canadà i endarrerir les segones dosis fins a 12 setmanes i posar més primeres dosis a més gent. L'altra opció és un model híbrid on s'administressin les dues dosis a majors de 75 anys i en edats més joves primeres dosis fins que al cap de 12 setmanes es comencessin a administrar segones. Això permetria vacunar molta més gent amb la primera dosi, que ja dona proteccions molt elevades. «T'evita pràcticament un 80% d'ingressos, malaltia greu i mortalitat i això és el que nosaltres necessitem», ha declarat.\nEl Govern portarà també aquest plantejament a les reunions interterritorials d'aquest cap de setmana. Sobre si Catalunya actuaria sola si no s'arribessin a acords, ha assegurat que la seva intenció no és arribar a aquest extrem, però ha afegit que necessita «que hi hagi debat». Argimon ha aprofitat també per mostrar-se partidari de «donar més aire» dins dels territoris amb menys incidència de la Covid-19.\nSobre el procés de vacunació a Catalunya, ha explicat que durant la Setmana Santa es vacunarà "poc" perquè els sanitaris "també necessiten descans emocional". "El que no podem dir és sortim, anem a la casa rural, però la infermeria vacunant", ha dit.\nHa mantingut que la vacunació massiva començarà previsiblement a l'abril. En aquest sentit, ha apuntat que, tot i que recaurà principalment en el personal que ara està vacunant, també s'està estudiant que s'incorporin professionals jubilats, acabant els estudis o d'entorns privats. A més, però, ha alertat que s'hauran "de deixar de fer algunes coses que es fan habitualment". "Tot no ho podem fer", ha manifestat.\nLa previsió és que la vacuna de Jannsen s'incorpori "a finals d'abril" però Salut encara no sap quantes dosis podrien arribar. En tot cas, no anirà a una població concreta sinó que s'incorporarà a la resta de vaccins.\nArgimon ha mantingut que a l'estiu s'haurà arribat a un 30% de la població vacunada. «I espero que més, però hem de saber què farem», ha afegit. També ha explicat que s'haurà de prendre una decisió a nivell europeu sobre si una dosi de la vacuna ja et dona accés al certificat digital d'immunitat, posicionament del qual ell és partidari. Salut dona per fet que entre avui i demà l'Estat eliminarà el topall de 55 anys per a la vacuna d'AstraZeneca.


Inici > Conselleria d'Administracions P�bliques > Direcci� General d'Interior, Emerg�ncies i Just�cia > Emerg�ncies 112 va gestionar l'any passat 4.657 incidents relacionats amb animals\nDarrera actualitzaci�:\t19/10/2011\nEmergències 112 va gestionar l’any passat una mitjana de 13 incidents diaris relacionats amb animals, 232 dels quals tenien a veure amb animals perillosos. Aquest Servei va rebre un total de 4.657 sol·licituds de ciutadans i altres organismes motivades per la presencia d’animals molestos, ferits, morts, atrapats o perillosos, entre d’altres situacions.\nSegons les dades estadístiques del Servei, Emergències 112 va atendre 2.365 casos d’animals que generaven molèsties als ciutadans i 1.002 relacionats amb altres situacions. També va coordinar 475 incidents relacionats amb animals ferits i 407 amb animals morts, mentre que va gestionar 232 casos d’animals perillosos i 136 d’atrapats. El sistema estadístic d’Emergències 112 també comptabilitza les intervencions motivades per la presència de serps, que durant l’any passat ascendiren a un total de 40.\nPer mesos, juliol i agost van ser els més prolífics, amb 547 i 505 incidents, respectivament, mentre que febrer i març van ser els que menys incidents registraren, amb 303 i 296 respectivament.\nEl procediment d’actuació en matèria d’animals consisteix en rebre les sol·licituds d’emergència procedents dels ciutadans i canalitzar-les a través dels diferents organismes competents. Per això, Emergències 112 disposa d’uns protocols operatius pactats amb aquests organismes i de convenis de col·laboració amb col·lectius i organitzacions que hi fan feina, com ara el complex Marineland o el Consorci de Recuperació de la Fauna Terrestre de les Illes Balears (COFIB).\nEn aquest sentit, el telèfon únic d’emergències és també un referent per a denunciar l’aparició d’animals que han de ser retornats al seu hàbitat, o s’han de retirar per aparèixer morts, o s’han de recuperar per trobar-se ferits. Hi ho és fonamentalment per motius de seguretat, atenent a la seva utilitat i funció com a organisme d’emergències.\nAmb tot, el telèfon únic d’emergències col·labora activament amb aquests i d’altres col·lectius no només per a les qüestions pròpies de la seguretat (com l’alerta davant la presència d’eixams de meduses a la mar), sinó pel seguiment d’espècies en perill d’extinció com el vell marí, entre d’altres. El meu Portal


foto 3506147 | ACN\nper ACN 12 de juny de 2019 11:43\nL'eurodiputat d'En Comú Podem Ernest Urtasun ha estat escollit aquest dimecres com un dels vicepresidents del grup dels Verds i l'Aliança Lliure Europea (ALE) a l'Eurocambra. Les seves prioritats, ha dit Urtasun, seran "reforçar la influència" del grup perquè les qüestions climàtiques, socials i d'igualtat de gènere tinguin pes en la pròxima legislatura europea. Per altra banda, l'alemanya Ska Keller i el belga Philippe Lamberts, repetiran com a co-presidents del grup. Així ho ha decidit el grup en una votació interna a la cambra, on s'ha decidit els nous membres de la direcció.\nA més d'Urtasun la resta de vicepresidències les ocuparan Bas Eickhout, Molly Scott Cato, Alice Bah Kuhnke, Terry Reintke, Gwendoline Delbos-Corfield i Alyn Smith, aquest últim elegit dimarts com a president del subgrup de l'Aliança Lliure Europea (ALE) a la cambra.\nAl seu torn, Carles Puigdemont i Toni Comín resten a l'espera de saber si l'ALE els accepta o no al seu subgrup, fet que a efectes pràctics suposaria que formessin part del grup parlamentari Verds/ALE. Fonts parlamentàries asseguren a l'ACN que la decisió encara no s'ha pres formalment i que encara queden dies per a fer-ho.


Mostrant articles per etiqueta: crida - Nou Horta\nDilluns, 04 Març 2019 15:35\nQuart de Poblet inicia la Setmana Fallera amb la “Crida” des del balcó de l'Ajuntament\nQuart de Poblet respira ja ambient faller. Després d'un any d'esforç i il·lusió, tot està llest per a donar inici a les falles 2019, que s'obriran oficialment amb el tradicional acte de la Crida el diumenge 3 de març, a les 19 hores, des del balcó de l'Ajuntament. La concentració de les comissions està prevista a les 18.30 hores en l'avinguda San Onofre, des d'on eixiran en cercavila les falleres i fallers. Quan finalitze l'acte, després que les falleres majors, falleres majors infantils i la alcadesa, Carmen Martínez, conviden a participar en la festa, es dispararà una xicoteta mascletà al carrer Paret de Piles.\nUna dels senyals d'identitat de Quart de Poblet és la participació ciutadana tant individual com col·lectiva i, per això, encara que el municipi pertany a Junta Central Fallera, les activitats més institucionals i massives s'organitzen a través del treball conjunt de l'Ajuntament i de la Comissió Organitzadora de les Falles, entitat que representa a totes les comissions.\nDesprés de la Crida, el següent acte conjunt programat és la Cavalcada Fallera, el dissabte 9 de març a les 17.45 hores. La desfilada eixirà des del carrer Xiquet de Quart i realitzarà el següent recorregut: avinguda Ramon i Cajal, carrer Pizarro, carrer Paret de Piles, plaça del País Valencià, carrer Joanot Martorell i, finalment, avinguda San Onofre.\nL'Ajuntament realitza tradicionalment un acte de reconeixement a les set comissions falleres del municipi: falla carrer Alacant, falla Marquès de Solferit, falla Tribunal de les Aigües, falla Pius XII-Jaume Roig, falla L’Alcota-Sagunt, falla Poeta Llorente i falla Llum Casanova-Pare Espasa. El 16 de març, a les 12.15 hores, totes les comissions del municipi desfilaran per la plaça de l'Ajuntament, on l'alcaldessa, Carmen Martínez, acompanyada per representants de la corporació municipal, imposarà a falleres majors i presidents la insígnia de l'Ajuntament. Així mateix, rebran el “palet” com a premi al seu esforç i des de la Comissió Organitzadora es faran públics els guardons rebuts per les falles del municipi en les diferents categories.\nFinalment, les falleres i fallers quarteros ofrenaran flors a la Verge dels Desemparats el 19 de març a les 12 hores al parc Sant Onofre, en l'acte més emotiu de la Setmana Fallera. La cercavila partirà del carrer Xiquet de Quart i seguirà el recorregut habitual: carrers Pizarro, Paret de Piles, Joanot Martorell i avinguda San Onofre, on les set comissions depositaran els seus rams davant la imatge de la Maredeueta. La Comissió Organitzadora de les Falles ha convidat a participar en l'ofrena a diferents entitats ciutadanes del municipi.\nA més dels actes més institucionals, cada comissió fallera té el seu propi programa d'activitats, que inclouen les imprescindibles mascletàs, “despertaes, castells de focs artificials i cercaviles, al costat de disc-mòbils, orquestres, ral·li humorístic, espectacles, màgia, parc infantil i l'últim gran moment: la Cremà, a partir de les 21 hores la infantil i de les 23.59 hores, la dels monuments grans.\nDilluns, 04 Març 2019 10:48\nEl passat dissabte 23 de febrer es va celebrar la tradicional Crida a Catarroja. Les falleres majors, Mireia Martínez Selma i Lucía Martínez Vergara, van donar la benvinguda a les falles d’enguany.\nDivendres, 01 Març 2019 12:50\nEl dissabte Aldaia va viure un vibrant i emotiu acte de la crida de les falles 2019, amb una plaça plena i lliurada a les paraules de benvinguda de les falleres majors de Junta Local Fallera, Clara i Marta. Com sempre, la plaça plena per totes les comissions, respirava un ambient fantàstic.\nDimarts, 26 Febrer 2019 15:07\nUna Crida multitudinària inicia les Falles de Torrent 2019\nEl primer premi de la Cavalcada Infantil fou per a la falla San Valerià, el segon per a la falla Àngel de l’Alcàsser i el tercer per a Lope de Rueda - Verge del Puig.\n2 - Àngel de l’Alcàsser\n3 - Lope de Rueda- Verge del Puig\n4 - Falla Segon Tram-Avinguda\n8 - Falla Pare Méndez\nDimarts, 26 Febrer 2019 10:27\nPaterna encén la metxa de les Falles amb una espectacular i emotiva Crida\nLes Falleres Majors de Paterna, Núria Alcázar i Andrea López, acompanyades de l'Alcalde de la localitat, Juan Antonio Sagredo i el President de la Junta Local Fallera, Goyo Buendía, van donar la benvinguda a les Falles des del balcó de l'Ajuntament.\nA les 19.30 h, centenars de fallers i falleres de les 17 comissions del municipi es van donar cita en la plaça Enginyer Castells per a celebrar l'inici de les festes josefines amb un acolorit espectacle de música i llums.\nDurant el seu discurs, a més de convidar a veïns i fallers a gaudir de les festes, el primer edil va voler dedicar unes emotives paraules de record a Baltasar Abellán, President d'honor de la falla Dues de Maig, mort aqueix mateix dia.\nDilluns, 25 Febrer 2019 14:15\nBenetússer ha entrat de ple en la festa de les Falles. El diumenge les Falleres Majors Inmaculada Agapito Tébar i Natalia Torres Martí han donat començament a les festes josefines des del balcó de l'Ajuntament a les 12 del migdia al crit de “Benetússer, Ja estem en falles”.\nL'alcaldessa de Benetússer, Eva Sanz i la regidora de Festes, Loli Ceacero, presidien al costat d'elles la cerimònia de la Crida enfront de l'atenta mirada de les sis comissions falleres al complet i centenars de persones.\nInmaculada Agapito i Natalia Torres han convidat a tots els veïns i veïnes de la localitat a participar en la festa al crit de “que visca Benetússer i que visquen els falles” des de la façana del consistori. A l'acabe de la Crida, tots els assistents han cantat l'himne regional.\nSeguidament s'ha procedit al tradicional intercanvi de fotos i s'ha fet lliurament de la màxima distinció fallera, “els bunyols d’or amb fulles de llorer i brillants”, entre reconeguts fallers i falleres del municipi.\nTal com és tradició, les Falleres Majors han inaugurat l'exposició del ‘ninot’, al pati de la casa consistorial. La pròxima cita del calendari faller serà dissabte que ve 2 de març a les 18h en la ‘cavalcada del ninot’.\nDivendres, 22 Febrer 2019 12:16\nEls fallers i falleres de Torrent donaran l’inici de les falles 2019 amb l’acte de la Crida, que com és tradició té lloc cada any als peus de la Torre. El dissabte a les 20 h, la fallera major de Torrent, Carmen Raga Ortí, i la fallera major infantil, Leyre Gallego Ruiz, acompanyades de les seues corts d’honor, donaran el tret d’eixida a les festes, davant milers de fallers, falleres, veïns i veïnes. Com a colofó final, l’acte es tancarà amb un castell de focs artificials.\nLes activitats festeres continuen amb la Cavalcada del Ninot Infantil, que és l’acte estrela del diumenge. Els xiquets i xiquetes de totes la comissions falleres desfilaran a partir de les 10.30 h per l’avinguda al Vedat, des de la font de les Granotes fins a arribar al parc infantil Corts Valencianes. Amb música, espectacle i grans disfresses, els fallerets i falleretes faran gaudir al públic assistent, però, sobretot, passaran un matí divertit i molt entretingut.\nAl mateix temps, ADISTO celebra també el diumenge al matí una operació quilo, un acte que s’ha convertit en una tradició per als xics i les xiques de l’associació que, cada any, es visten amb els seus vestits fallers per a oferir a la parròquia de la Sagrada Família aliments solidaris. A partir de les 12 h.\nL’AV El Vedat ha programat per a aquest dissabte al matí una ruta diürna per les sendes i bosc del Vedat. Està dirigida a tots els públics i té una duració aproximada de dos hores. L’excursió donarà començament a les 10.30 h en el local de l’associació.\nEls amants de la música estan d’enhorabona aquest cap de setmana, perquè poden gaudir del concert oferit per l’Orfeó Polifònic del Cercle Catòlic, a benefici de Mans Unides. La vetlada musical donarà començament a les 19.30 h en l’Auditori.\nLes activitats infantils venen de la mà del Centre Ambiental El Vedat. El taller Scrapbooking, una tècnica divertida per a desenvolupar la creativitat, ofereix als xiquets i xiquetes la possibilitat de dissenyar i crear la seua pròpia llibreta, que després podran portar-se per a utilitzar-la en el col·legi. El dissabte i el diumenge a partir de les 11 h\nUna altra de les propostes per als més xicotets i xicotetes de la casa és un taller en l’Hort de Trénor, una activitat on aprendran a donar-li diferents usos als taps de suro, fabricant caixes que podran portar-se a les seues cases. El diumenge a les 11 h\nDimecres, 20 Febrer 2019 13:06\nAlboraia inicia les seues Falles 2019 amb la celebració de la Crida\nCom cada any, els fallers i falleres de les comissions del poble d'Alboraia es van reunir el dissabte 16 de febrer per a celebrar l'inici les Falles amb la tradicional Crida. Després d'una cercavila que va recórrer el municipi, la plaça del Carme va acollir l'acte de la Crida, durant el qual les Falleres Majors i Falleres Majors Infantils de les huit falles d'Alboraia van convidar als i les assistents a gaudir de les festes. Els discursos van ser traduïts per a persones sordes per una intèrpret de la llengua de signe i es van acondicionar zones per a persones amb movilitat reduïda.\nA més, es van celebrar balls tradicionals a càrrec de la Falla Palmaret, la Falla Rei En Jaume i la Falla del Poble. L'acte va finalitzar amb l'himne de València i focs artificials. Després de la Crida, les comissions van acudir a la inauguració de l'Exposició del Ninot.\nDimecres, 07 Març 2018 10:32\nEsperem que l'ambient, i el clima, que es va viure durant els últims actes fallers celebrats a Turís siga un reflex del de la setmana fallera, perquè llavors s'esperen unes festes immillorables.\nDiumenge per la vesprada, i després de la vistosa cercavila que recorre els cinc casals, es va efectuar la gran crida a les falles de Turís a càrrec de totes les falleres majors que es van dirigir amb una sola i potent veu a la gran quantitat de públic. L'Alcalde, Eugenio Fortaña, va ser l'encarregat de donar-los pas no sense abans agrair la tasca del món faller “per fer possible que any rere any les nostres falles se superen i siguen un punt de referència després de les que se celebren a València”.\nLa intensa vesprada fallera va acabar amb una xocolatada per a tots els assistents i amb la vista posada ja en diumenge que ve, 11 de març, en què se celebraren al matí les dansades i a la vesprada s'inaugurarà l'exposició del ninot i s'oferirà un concert de música festera a càrrec de la Societat Musical Turisense.


La direcció del PSC gironí demana als crítics que nomenin interlocutors per dialogar i resoldre les tensions\nL'executiva reclama als dimissionaris un "diàleg responsable" que permeti "fer passos endavant i obri vies per recuperar la cohesió del partit"\nRedacció 05/05/2014 - 22.46 Actualitzat 05/05/2014 - 23.11\nReunió de la direcció del PSC de les comarques gironines.\nL'executiva del PSC de les comarques de Girona ha demanat als crítics que nomenin uns interlocutors per dialogar amb la direcció i resoldre les tensions. Aquest dilluns a la tarda, el PSC ha decidit crear una comissió que ha batejat amb el nom de "comissió de diàleg" i ha demanat als socialistes que han dimitit de l'executiva que s'avinguin a parlar per "recuperar la cohesió dins el partit". En un comunicat, la direcció afirma que s'ofereix per a les converses amb la voluntat de trobar punts de coincidència sobre la base de la reivindicació de les polítiques d'esquerres i la "defensa inequívoca" del dret a decidir.\nL'objectiu és refer la situació interna del partit, després que fa dues setmanes dimitissin nou membres de l'executiva i el president del partit a Girona, Joaquim Nadal. Per "resoldre la controvèrsia a l'entorn de les divergències de postures en qüestions clau", la direcció reclama als dimissionaris que s'avinguin a seure i parlar. La direcció els demana un "diàleg responsable" que permeti "fer passos endavant i obri vies per recuperar la cohesió del partit".\nPer part de l'executiva, en aquesta "comissió de diàleg" hi ha el secretari d'organització, Marc Lamuà; el secretari de política municipal i alcalde de l'Escala, Estanis Puig; el secretari d'implantació i alcalde de Camprodon, Esteve Pujol; l'alcaldessa de Vilafant i secretària de coordinació sectorial, Consol Cantenys, i el primer secretari de l'Agrupació Olot-Garrotxa i membre de la mesa del Consell de Federació, Albert Bramon.


Marató de Combos - Trémolo\nLa Marató TV3, és un projecte solidari impulsat per la Televisió de Catalunya i Fundació La Marató TV3, que s’enfoca a la recaptació de fons per a la investigació de malalties que no tenen curació definitiva. Cada edició va dirigida a una malaltia diferent, aquest any la Covid-19. I des de Trémolo ens hi volem sumar.\nDonacions per “mi grano de arena”\nTrémolo com moltes altres escoles de música, s’ha vist obligada a tancar per causa de la pandèmia i els nostres nens i nenes no han pogut realitzar, el que portem de curs, com els agradaria. I per això ens volem sumar al recapte de La Marató TV3. Creant un repte des de “mi grano de arena“, que des del dia que comenci el repte fins a l’últim, penjarem al nostre canal de YouTube, un vídeo dels nostres alumnes mostrant allò que fan i hi han après a les classes.\nDonacions per "mi grano de arena"\nEls donatius estan oberts per fer a “mi grano de arena“, una plataforma per fer donatius on directament passaran a La Marató TV3. Ens hem posat el repte de recaptar 1.000 € i segur que amb l’ajuda de tots i totes ho aconseguirem.\nEl diumenge 20 de desembre 2020, arriba el plat fort del repte, 12 h de Combos en streaming. Aquí podeu descarregar el programa de l’esdeveniment.


El poble de les febres: La Festa Major del Prat\n"A la vista del programa dels festejos que es celebraran al Prat de Llobregat els dies 26, 27, 28 i 29 del corrent no hi ha dubte que la festa major serà important i que regnarà molta animació en aquell poble , acudint forasters en abundància. Serà anunciada la festa la matinada del dia 26 amb un gran repic de campanes. En el següent dia seran disparats morterets, i a les deu del matí es celebraran solemnes oficis a la parròquia, assistint l'Ajuntament en corporació. Es cantarà la missa de glòria, del mestre Badia, per una massa coral de la població, acompanyada per una orquestra de la mateixa. Es celebrarà a la tarda una gran "Sortijá", que serà dirigida pel popular artista del Prat, senyor Sardo. Al teatre del Centre Artesà hi haurà funció per la nit, representant el drama "El Exemple" i "El Pròleg d'un drama", per la companyia del senyor Tutau.\nEs verificaran el dia 28 balls en el citat Centre, executant el programa l'orquestra de les "escales", i en un envelat on tocarà la música "La Unió Artística". Hi haurà el 29 albades, balls, focs d'artifici, elevant-se un enorme globus construït per l'artista senyor Ninus del Masnou. Digne rematada de la festa major seran les gires campestres que es verificaran el dia 30 pels pintorescos voltants del poble y vora del Llobregat. "\nAquest article va aparèixer publicat al diari La Vanguardia, el passat 24 de setembre de 1892, fent referència a les activitats previstes durant la Festa Major del Prat. L'alcalde del municipi era llavors el sr. Boi Serra i Vidal, que va ocupar aquest càrrec durant el període comprès entre els anys 1890 a 1893. La població del Prat comptava amb uns 2.600 habitants (1), aproximadament, que malvivien, dedicats fonamentalment a l'explotació agrícola Encara que les circumstàncies econòmiques no convidaven a grans celebracions, ni el pressupost ho permetia, segur que els nostres avantpassats es van lliurar, voluntariosos , a l'oci, després d'un estiu extremadament calorós e improductiu. Raúl M. Mia, en un article publicat l'any 1943, explicava: "va sobrevenir un estiu calorós i tan sec, que els camps del terme es van esgotar per falta de reg. El pou que existia a la Colònia Casanovas va resultar insuficient. Hi va haver de recórrer als aljubs“. Baldiri Soler, pagès de Gavà, afegia: "el 13 d'abril (1892) ja no va ploure ni per mig pam de" sao ", fins al dia de Sant Miquel, el 29 de setembre del mateix any. Així és que no vam tenir una gota d'aigua en els cinc mesos de l'estiu ", de manera que no es van poder recollir els productes agrícoles propis d'aquest període. Davant d'aquest panorama gris fosc, segurament que més d'un es va deixar sorprendre per l'enorme globus construït pel senyor Ninus del Masnou, encara que, i no tinc cap dubte, la millor distracció la van haver de constituir els diferents balls organitzats, on mossos i mosses es trobaven o retrobaven per proclamar el seu amor etern. Quantes noves històries van néixer sota aquells vells envelats?, al so de músics més voluntariosos que artistes.\nMai ho sabrem, perquè la història es vesteix de dates i grans esdeveniments que en comptades ocasions arriben a penetrar la infranquejable barrera del temps. Podem gaudir, però, de petits retalls com aquest article que, vestits amb la nostra imaginació, ens transportaran a costums desaparegudes i llocs tan remots com pugui ser-ho el nostre propi municipi, fa cent divuit anys.\n(1) No hi ha un cens propi de l'any 1892, pel la qual cosa he utilitzat una mitjana ponderada dels registres de 1887 (2.411 habitants) i 1897 (2793 habitants).\nPublicat per Ramón Lasheras García a 17:01


Art1-Full informatiu Quincacau – 20 – Gener – 2016 – Moció de censura? – CAU-IAC\nArt1-Full informatiu Quincacau – 20 – Gener – 2016 – Moció de censura?\nMoció de censura?\nEl claustre rebutja l’informe del rector\nEl claustre va votar en contra de l’informe del rector (Línies generals de la política de la universitat) presentat a la sessió del Claustre del passat 17 de desembre. Aquesta votació significa la desautorització de la majoria del Claustre a la política executada per Ferran Sancho i el seu equip durant el passat 2015, i deixa a l’actual govern de la UAB pràcticament sense suport dins del Campus. L’informe va rebre 67 vots en contra, 13 abstencions i tant sols el suport de 53 membres del Claustre.\nAbans de la votació un grup de claustrals que es coordinen mitjançant la PUP (Plataforma Universitat Pública) varen presentar, de forma conjunta, un contra-informe especialment crític amb l’acció de govern a la UAB; que va ser llegit per 5 membres de diferents estaments i organitzacions sindicals.\nEl punt número 3 de l’ordre del dia es varen debatre les propostes presentades pels claustrals. Les tres primeres varen rebre el suport de la majoria del claustre: referèndum 3+2, suport al col·lectiu de Boicot, Desinversions i Sancions a Israel, i retransmissió i publicació de l’acte d’inauguració de curs.\nEl document de contra-informe es basava en 9 punts:\nClic aquí (veure document complert)\n1. Submesos a les retallades governamentals,\n2. Menystenint dels convenis,\n3. Nefasta gestió de les mobilitzacions\n4. Indefensió del síndic de greuges\n5. Precaritzant el professorat i el PAS\n6. Incomplint lleis i normatives\n9. …i pèrdua dels valors de la UAB\nLa quarta proposta, que sol·licitava al claustre l’activació dels mecanisme de modificació de la normativa electoral, va ser rebutjada tot i rebre un ampli suport dels estaments d’estudiants i PAS. Aquesta proposta estava adreçada a modificar les quotes de ponderació estamental en el procés d’elecció del rector per donar més representativitat al PDI laboral, a l’estudiantat i al PAS. Aquesta votació va evidenciar que entre el PDI funcionari encara no hi ha prou maduresa com per a cedir una part del nivell de representativitat en aquest procés del que encara gaudeix un sector de la comunitat universitària, en números absoluts, tant petit.\nDarrera actualització de dimecres, 20 de gener de 2016 10:49


Vilert ja va «denunciar» els assessors - Diari de Girona\nVilert ja va «denunciar» els assessors\nL'expresident de la Diputació va admetre que alguns no trepitjaven l'ens i apuntava al «finançament dels partits»\ngirona | ddg 04.07.2013 | 09:28\nEnric Vilert, en una imatge de 2010. aniol resclosa\n"Al final, que tinguem aquest personal eventual és perquè cadascuna de les àrees i la gent que treballa al govern tingui al costat algú que pugui treballar amb ell". D'aquesta manera defensava l'expresident de la Diputació de Girona, Enric Vilert (ERC), la figura dels assessors que cobren de l'ens provincial i fan feines de partit. Era agost de 2007, acabava de ser nomenat i no li feia res reconèixer en una entrevista concedida a Diari de Girona com molts d'aquests càrrecs de confiança no trepitgen la Diputació, cosa que atribuïa a "una qüestió del sistema" que, pel que sembla, no va resoldre durant el seu mandat doncs a dia d'avui totes les formacions polítiques amb representació a la corporació (CiU, PSC, ERC) han reconegut que disposen d'aquesta figura i que realitzen tasques pel partit.\nEl propi Vilert es queixava en l'entrevista que "passa més del desitjable" que els assessors no posin un peu a l'ens provincial, del que perceben el seu salari, i assegurava que existia una raó de fons que provocava aquesta situació: "el finançament dels partits s'hauria de resoldre d'alguna manera".\nDavant d'aquesta resposta se li va indicar que es tractava de diners públics destinats als municipis però que anaven a parar als comptes dels partits. En va tenir prou amb dir que es tractava d'una decisió consensuada entre totes les formacions amb representació. "Hi ha tres grups polítics amb papers de govern i oposició que necessiten una certa gent per poder treballar al lloc que els toca. Hem arribat a un consens tots", va referir.\nUna situació molt allunyada de la manifestada per l'actual vicepresident primer de la Diputació, Miquel Noguer (CiU), que ha sigut l'únic en evitar indicar que els assessors fan feina pels partits. Els presidents i portaveus de CDC, PSC i ERC no van tenir inconvenient en admetre-ho i van vestir la seva explicació d'una manera idèntica: es tracta de persones que fan de nexe entre la Diputació i el territori.\nLa d'assessor és una figura que s'ha institucionalitzat i que escapa al control del cap de personal de l'ens provincial doncs depèn del partit que el col·loca i del coordinador que despatxa amb ell, també home de partit.\nPerò tractar la Diputació d'agència de col·locació d'afins i militants al partit de torn és quelcom que a l'expresident molestava. No obstant, de la mateixa que no li agradava aquest paral·lelisme tan li feia el que pensès la ciutadania al respecte. Ho feia i punt. Com es fa ara. "Bé, a la gent li pot donar la sensació que vulgui", s'expressava i després matisava la seva resposta indicant que es necessita "gent que treballi, no només polítics que prenguin decisions". No s'ha de perdre de vista que la Diputació provincial disposa de nombrosos funcionaris públics que, precisament, treballen per l'ens i no depenen de cap color polític sinó d'un cap de personal.\n"Es que és evident que els assessors que hi ha a la Diputació treballen pel partit perquè cada partit té uns assessors", va dir el president de CDC a Girona, Pere Vila. Menys directa va ser la presidenta del PSC a la Diputació, Teresa Ferrés en esmentar que "treballen fent difusó d'allò que la Diputació té entre mans o bé per al PSC, en el nostre cas i cada partit treballarà pels seus". El portaveu d'ERC, Lluís Sais, va admetre que els assessors treballaven pel municipis on la formació "hi té representació" i que hi havia dies que no trepitjaven la Diputació.


LI TOCA AL BARRI - CONDICIONS D’ÚS - rec.barcelona\nLI TOCA AL BARRI – CONDICIONS D’ÚSadmin716312021-03-10T07:55:55+00:00\nL’Ajuntament de Barcelona llença la campanya LI TOCA AL BARRI amb l’objectiu d’estimular el consum en els comerços i serveis de proximitat i mercats de l’Eix Besòs. Es destinen 100.000 RECS per bonificar un 15% de les compres realitzades en la moneda ciutadana REC, impulsada per l’Ajuntament de Barcelona i l’Associació NOVACT, als barris de l’Eix Besòs.\nSi ets un comerç, descarrega la declaració responsable, firma-la i envia-la a info@rec.barcelona per poder participar en la campanya:\nLI TOCA AL BARRI té com a objectiu l’impuls del comerç i serveis de proximitat i els mercats en els següents 10 barris de l’Eix Besòs dels districtes de Nou Barris, Sant Andreu i Sant Martí: Ciutat Meridiana, Vallbona, Torre Baró, les Roquetes, la Trinitat Nova, la Trinitat Vella, Baró de Viver, el Bon Pastor, la Verneda i la Pau i el Besòs i el Maresme.\nÉs una campanya que promou la captació i fidelització de noves persones consumidores mitjançant una bonificació del 15% (percentatge d’aportació municipal) sobre les compres efectuades en els establiments participants.\nL’Ajuntament de Barcelona destina 100.000 euros per bonificar en un 15% les compres realitzades per persones usuàries particulars en la moneda ciutadana, anomenada “MONEDA CIUTADANA REC” (en endavant, “moneda ciutadana” o “RECS”), als comerços i serveis dels barris esmentats de l’Eix Besòs que s’adhereixin a la campanya en les condicions que s’exposen en aquest document.\nLa campanya té vigència fins al 31 de juliol de 2021. Fins aquesta data es podran realitzar compres amb els RECS bonificats. En tot cas, únicament s’atorgaran bonificacions fins a exhaurir l’aportació municipal abans esmentada.\nQualsevol persona que estigui registrada a l’aplicació del REC com a usuària particular i que canviï un mínim de 10 euros a RECS a través de l’aplicació REC (disponible per IOS i Android a través de l’Apple Store i Play Store, respectivament). Aquest mínim cal carregar-lo d’un sol cop i acceptar els termes i condicions de la campanya LI TOCA AL BARRI per a ser inclòs o incolsa automàticament com a participant\nLes parades de mercat, comerços o serveis de proximitat que tinguin establiment obert en algun dels 10 barris de l’Eix Besòs abans esmentats hi poden participar. Per a adherir-se a la campanya caldrà seguir el procediment que s’explica en aquest enllaç.\nEntenem per comerç i serveis de proximitat i parades de mercats municipals, aquells establiments que amb una superfície de venda inferior a 800 metres quadrats, exerceixen una activitat econòmica amb l’objectiu principal d’oferir productes i serveis a les persones consumidores i usuàries de l’entorn, una activitat econòmica realitzada per persones treballadores autònomes o pimes que contribueixen a teixir relacions veïnals i a cultivar espais públics de convivència. Són aquelles iniciatives que estan orientades a les necessitats de la població, i que per tant, van més enllà d’obtenir solament el benefici econòmic. També inclou els establiments emblemàtics en tant que aquestes botigues donen vida al comerç de proximitat, aquell on la clientela troba el tracte desitjat, el consell i els productes de qualitat, enriquint la convivència ciutadana en l’espai públic.\n Malgrat mantenim “Comerç i serveis de proximitat i mercats” cal tenir en compte altres definicions que poden ser més precises.:\n*Pequeños establecimientos comerciales (PEC): establecimientos, individuales o colectivos, con una superficie de venta inferior a 800 metros cuadrados. Article 6 de Decreto-ley 1/2009, de 22 de diciembre, de ordenación de los equipamientos comerciales. Comunidad Autónoma de Cataluña .«DOGC» núm. 5534, de 28 de diciembre de 2009.«BOE» núm. 15, de 18 de enero de 2010.Referencia: BOE-A-2010-738\nTambé inclou els establiments emblemàtics: “Barcelona gaudeix d’un patrimoni comercial de primer ordre, constituït, en gran part, per botigues emblemàtiques que han passat de generació en generació conservant el seu caràcter original, tot i els reptes de la modernització i els canvis en els hàbits de consum. Són establiments amb segell propi, que aporten personalitat al veïnat i a l’entorn. Aquestes botigues donen vida al comerç de proximitat, aquell on la clientela troba el tracte desitjat, el consell i els productes de qualitat, enriquint la convivència ciutadana en l’espai públic. ” MESURA DE GOVERN – febrer 2014 .PLA ESPECÍFIC DE PROTECCIÓ I SUPORT ALS ESTABLIMENTS EMBLEMÀTICS\nA. Com a persona usuària particular (beneficiàries de la bonificació):\nDonar-se d’alta o estar registrat/da a l’aplicació del REC com a persona usuària particular.\nPer participar en la campanya cal canviar un mínim de 10 euros a RECS, en una única operació, i acceptar els termes i condicions de la campanya LI TOCA AL BARRI a través de l’aplicació del REC.\nUn cop fet aquest canvi mínim en una única operació a la persona usuària se li crearà el seu compte LI TOCA AL BARRI en l’aplicació del REC on se li aniran carregant els RECS bonificats.\nTindran dret a bonificació els canvis posteriors d’euros a RECS fins a un màxim de 2.000 euros/RECS per persona usuària particular.\nCada vegada que es faci una compra en un comerç adherit a la campanya, a la persona compradora se li bonificarà automàticament un 15% de la compra, fins a exhaurir els 100.000 RECS totals de bonificació de la campanya.\nEls RECS del compte LI TOCA AL BARRI només poden ser gastats en els comerços adherits a la campanya i no rebran cap nova bonificació. Es bonifiquen únicament els RECS que s’hagin recarregat inicialment per bescanvi d’euros.\nEn cas de devolució d’una compra bonificada, es detrauran els RECS bonificats per aquesta del compte LI TOCA AL BARRI de la persona usuària.\nEn el moment de la finalització de la campanya LI TOCA AL BARRI, és a dir, a 31 de juliol de 2021, els RECS bonificats no gastats es perdran, és a dir, no podran ser usats en les compres.\nTal com s’indica en les condicions generals d’ús, les persones usuàries particulars no podran bescanviar els RECS adquirits per euros (ni els RECS bonificats), per la qual cosa han de ser gastats en compres en els establiments adherits al REC i, en el cas dels RECS bonificats, en els establiments adherits a la campanya.\nB. Com a persona usuària professional\nSi ets un comerç o servei de proximitat, quan les persones consumidores facin la compra, no hauràs d’avançar els RECS de la bonificació. NOVACT, des del compte central de la campanya al Sistema REC, ingressarà automàticament el 15% de la bonificació al teu compte i d’aquest al compte de la persona usuària particular que ha realitzat la compra.\nLes recàrregues de recs fetes des d’un compte d’usuària professional no activaran cap dret de bonificació, aquest dret només s’activa des dels comptes de persones usuàries particulars. Si una persona comerciant desitja participar personalment a la campanya, haurà d’obrir-se un compte particular a l’aplicació REC.\nLes persones comerciants adherides a la campanya podran canviar els seus ingressos de RECS a euros tal com facilita el propi sistema. Per poder fer aquest canvi cal haver presentat tota la documentació correcta requerida per donar compliment als requeriments de lluita contra el frau i l’emblanquiment de diners de la normativa vigent que s’explicita a les Condicions Generals de Participació al Sistema d’Intercanvi Ciutadà Rec i que podeu consultar al següent enllaç.\nRequisits obligatoris per participar en la campanya com a persona usuària professional:\nSer una parada de mercat municipal, un comerç o servei de proximitat, petits establiments comercials: comerç local, independent i arrelat al territori, segons allò expressat més amunt a l’apartat “Qui hi pot participar”.\nDonar-se d’alta en el sistema i l’aplicació del REC – moneda ciutadana – com a persona usuària professional / comerç. Aquest requisit s’acreditarà a través de validar l’alta en la base de dades del sistema REC de l’aplicació.\nAcceptar expressament aquests el termes i Condicions de la Campanya LI TOCA AL BARRI.\nAcceptar cobrar les vendes en RECS a les persones consumidores o usuàries que ho demanin.\nLa persona usuària professional cedirà de manera no exclusiva una llicència d’ús sobre la imatge relativa a la seva marca o nom comercial, sense possibilitat de poder cedir-la a tercers ni concedir subllicències.\nPer a la justificació de la campanya, si s’escau, es podran requerir aquelles factures i/o tiquets emesos relacionats amb les vendes on s’hagi aplicat el percentatge de la bonificació i per les quals la persona usuària professional ha rebut la subvenció amb què bonificar la compra. La persona usuària professional haurà, doncs, de guardar còpia d’aquestes.\nEls requisits dels apartats 3 al 9 s’acreditaran a través d’una declaració responsable signada i segellada per l’empresa sol·licitant segons el model que s’adjunta a l’Annex I.\nTotes les persones participants es comprometen a mantenir els compromisos que justifiquen aquesta campanya durant la seva duració.\nEn cas d’incompliment, seran apercebuts i, en cas de no solucionar-lo, podran ser donats de baixa de la campanya LI TOCA AL BARRI per la mateixa Comissió que els ha seleccionat.\nDrets de les persones participants particulars i professionals a la campanya\nDret d’admissió en la campanya quan es compleixin els requisits establerts.\nDret a tenir una disponibilitat immediata dels RECS bonificats en el seu compte per part de la persona usuària que hagi comprat en un comerç adherit a la campanya.\nDret a accedir a la informació de l’estat del seu compte LI TOCA AL BARRI en tot moment.\nDret a ser informats/des de forma permanent, fàcil, directa i gratuïta, entre altres extrems:\nSobre les condicions tècniques i d’altra índole necessàries per a la correcta operativa de la campanya.\nSobre les modificacions que es puguin proposar en aquesta campanya perquè la usuària pugui, en tot cas, manifestar eventualment la seva oposició. Aquesta informació comprèn el contingut i abast de la modificació proposada, el termini per manifestar la seva oposició i la consegüent voluntat de resolució de la seva participació en la mateixa, així com l’entrada en vigor de les mesures proposades. S’entendrà que NOVACT, com a entitat gestora de la campanya, ha fet efectiu aquest dret d’informació a la usuària mitjançant la inclusió d’aquesta informació a la pàgina o lloc principal web de la campanya, ja sigui mitjançant avisos específics en accedir al compte o altres tècniques que permetin a la persona usuària detectar fàcilment i comprensiblement novetats que resultin rellevants per a l’operativa de la campanya. La referida inclusió serà prova suficient del compliment d’aquesta obligació.\nDret a rebre un servei d’atenció a la persona usuària adequat a les seves necessitats.\nDret de les persones usuàries consumidores a denunciar davant NOVACT, com a entitat gestora de la campanya, aquelles situacions d’incompliment de les condicions d’aquesta campanya per part de persones usuàries professionals, en especial l’establiment de quotes o recàrrecs, preu diferenciat si es paga en euros, o qualsevol altre concepte per part d’usuàries professionals que alteri el funcionament de la mateixa.\nMés informació rellevant sobre la campanya LI TOCA AL BARRI\nPer conèixer millor el marc de la campanya cal consultar els següents materials:\nQuè és el REC – moneda ciutadana\nPer a més informació sobre la convocatòria, fases de desenvolupament, tipus d’organitzacions, a més d’altres aclariments i qüestions pràctiques sobre LI TOCA AL BARRI, pots contactar amb nosaltres a través de: info@rec.barcelona – 651341406.\nNOVACT és el responsable del tractament de les següents dades: a) les de la pròpia usuària professional, quan aquest tingui la consideració de treballador/a per compte propi o autònom; b) les de les persones físiques que, prestant els seus serveis a la usuària professional, entrin en contacte amb NOVACT per possibilitar el manteniment, desenvolupament i gestió de la relació formalitzada per l’adhesió de la usuària professional a la campanya, a qui la pròpia usuària professional es compromet a donar trasllat del contingut d’aquesta clàusula; i c) les de les persones usuàries particulars que es donin d’alta i es registrin per participar en la campanya.\nLes dades personals dels interessats indicats es tractaran per a la següent finalitat: possibilitar el manteniment, desenvolupament i gestió de la relació formalitzada per l’adhesió de la usuària professional o particular a la campanya. Les dades tractades amb aquesta finalitat es conservaran mentre es mantingui aquesta relació i, un cop finalitzada, durant els terminis de conservació i de prescripció de responsabilitats legalment previstos. La base jurídica del tractament és: a) En relació a la pròpia usuària professional que és treballador/a per compte propi o autònom, l’execució d’un contracte en què l’interessat és part; b) En relació a les persones de contacte, l’interès legítim de NOVACT de contactar amb la persona usuària professional per mitjà d’aquestes i c) En relació a les persones particulars que es donin d’alta per participar en la campanya, l’execució d’un contracte en què l’interessat és part.\nPer a aquestes finalitats les dades es podran comunicar als següents destinataris tercers: Ajuntament de Barcelona i Barcelona Activa com a administració pública pel compliment d’obligacions legals; entitats bancàries per la gestió de cobraments i pagaments. També es podran comunicar a les següents categories d’encarregats: Ppoveïdors de comunicacions electròniques, ofimàtica, hosting, housing, manteniment informàtic, gestoria, comptabilitat, auditoria, assessoria, representació legal i advocats, allotjament de dades i serveis d’analítica i estadística.\nLes i els interessats poden exercir els seus drets d’accés, rectificació, supressió, limitació del tractament, portabilitat de les dades i oposició, enviant la seva sol·licitud a Junta de Comerç 20, Principal, 08001 – Barcelona; o a legal@rec.barcelona. En tot cas, les i els interessats tenen el dret a presentar una reclamació davant la corresponent autoritat de control si ho consideren oportú.\nLa participació en la convocatòria LI TOCA AL BARRI s’ajusta a les condicions d’ús generals del Sistema d’Intercanvi Ciutadà Rec i suposa l’acceptació íntegra i incondicional d’aquests termes i condicions per part de cada participant, així com l’assumpció de tots els compromisos que es deriven dels contractes amb les parts implicades: NOVACT i l’Ajuntament de Barcelona.\nEn cas d’incompliment amb els compromisos requerits en aquest document i acceptats per les persones usuàries, s’aplicarà la tipificació de sancions indicades a les condicions generals de participació al Sistema de Pagaments Ciutadans Rec (advertència, suspensió o revocació del compte d’usuària, sense possibilitat d’indemnització).


"A la vida de vegades es guanya i d'altres s'aprèn" - Minyons Escoltes i Guies de Catalunya\nQuim Gómez Ex membre de l'AEiG Ben Enllà\n"A la vida de vegades es guanya i d'altres s'aprèn"\nQuè et va portar a l’Índia?\nLa decisió sobre anar a l’Índia no va ser gaire meditada. Vull dir, la idea de fer un voluntariat en l’àmbit de l’educació era la meva principal intenció. Quan vaig arribar a l’Índia però, de seguida vaig saber que havia escollit la millor destinació, després d’estar dubtant entre Sud-amèrica o el continent asiàtic.\nPodríem dir que a l’Índia hi vaig anar sense haver-ho planejat gaire. Però veient les imatges dels diferents programes de voluntariat, les fotos de l’Índia em van cridar molt més l’atenció. Ho vaig veure tot més viu i no em vaig equivocar. Així doncs, vaig fer cap en aquest país i, per descomptat, no me n’he penedit mai. Potser el que em podria preguntar a mi mateix és com és que no ho havia fet abans.\nD’on va sorgir i en què consisteix el projecte de cooperació Dreamland Children’s Home?\nL'any 2014 vaig posar els peus en aquest increïble país.per fer voluntariat en un orfenat, vaig quedar impactat i molt sorprès per la realitat duríssima de molts nens i nenes de l’Índia. Al 2015 vaig tornar i vaig estar treballant en un altre orfenat als afores de Jaipur. En aquell moment vaig veure clar què em feia feliç i quin\n« En aquell moment vaig veure clar què em feia feliç i quin somni volia fer realitat: construir una llar en aquell racó del planeta. »\nsomni volia fer realitat: construir una llar en aquell racó del planeta.\nActualment estic treballant com a professor en una escola de Jaipur i molt a prop d’aquesta escola hi ha un modest orfenat que acull una cinquantena de nens que venen del carrer o són orfes. En aquest moment l'ONG india que el gestiona està començant a construir un nou orfenat a les afores de Jaipur. Conversant amb el director de la ONG vam veure que d’alguna manera connectàvem. Tenim una mateixa visió, així que vam decidir que jo podria liderar aquest projecte i, un cop l’edifici estigués finalitzat, ser-ne el responsable.\nEl projecte consisteix en construir una llar per acollir més de 150 nens i joves orfes i/o provinents dels carrers de Jaipur o de diferents situacions molt complicades com l’abandonament, els abusos o l’extrema pobresa.\nPer què un projecte per a nens i nenes orfes i del carrer?\nHi ha dues raons: la primera és que és una necessitat i la segona és que em fa feliç. Com a moltes ciutats d’aquest país, hi ha molts nens i nenes malvivint al carrer per diferents motius: abusos, probresa extrema, analfabetisme, abandonaments, addiccions dels pares, etc.\nI la segona raó és molt més fàcil d’entendre, senzillament sóc feliç en aquesta part del planeta i intentant dur a terme aquest somni. De fet és una mica egoista tot plegat, els nens i nenes de l’Índia em fan feliç, em fan sentir viu, útil, positiu i en pau.\nDeixant de banda creences que cada persona pugui tenir, el que està clar és que quan ens morim no podem prendre res material cap enlloc. És a dir, tot el que volem ser i fer, ho hem de fer ara, en aquest moment, en aquesta vida. És ara que cal fer realitat els nostres somnis. Perquè quan ens morim no tindrem res sinó que, potser, haurem estat alguna cosa. Sobre somnis no hi ha res escrit. És per això que el projecte s’anomenarà Dreamland Children’s Home, llar País dels Somnis.\nQuè creus que significarà per a ells i elles la llar, un cop estigui finalitzada i en funcionament?\nDoncs principalment el que significarà és això: una llar. Un espai on puguin créixer sense preocupar-se pel menjar, on dormir, etc. Un lloc on podran confiar els uns en els altres, una casa i una família. Un racó on podran sentir-se segurs i no amenaçats constantment. On podran ser lliures, ser nens, somiar i, sobretot, ser estimats i créixer com qualsevol altre nen o nena del món.\nUn cop acabat el projecte de construcció, et quedaràs al capdavant de la llar? Com s’organitzarà el centre?\nSí. De fet és la idea que hi ha més clara i també el motiu principal pel qual estic endinsat en aquest projecte. Un cop l’edifici estigui acabat jo passaré a ser-se el responsable. Pel que fa a l’organització, el centre funcionarà com una gran família. Els infants aniran a l’escola i se’ls hi proporcionarà tot el que estigui al nostre abast perquè siguin feliços i puguin tenir un bon futur. A més, crec que conèixer i saber gestionar les emocions és molt important així que també intentarem treballar-hi. La fórmula, evidentment, no està escrita, però la nostra intenció és que els nens creixin amb un equilibri entre lluitar pels seus somnis i ser ciutadans responsables, que puguin anar arreu i viure en comunitat. Ser crítics amb ells mateixos i el que els envolta i no tenir por en intentar canviar-ho.\nI un altre punt molt important és la col·laboració\n« El que he après en l’escoltisme és que una persona sola pot fer algunes coses però que junts podem fer-ho tot. »\ndels voluntaris. Quan tot estigui acabat i en bon funcionament volem crear un espai perquè tothom aquell que ho vulgui pugui venir donar-nos un cop de mà, conviure uns dies amb nosaltres, aprendre sobre aquest país i aquesta realitat, etc.\nEl centre proporcionarà també educació no formal? Havent passat part de la teva vida en un cau, què creus que podràs aportar en aquest àmbit?\nL’educació no formal és, crec jo, tant o més important que la mateixa educació formal. El que vaig aprendre al cau, a banda de milions de coses més, és que primer cal ser abans de fer. Primer cal tenir clar qui som i com som i, després, d’acord amb això, fer el que creiem.\nSom decidits i afrontem les dificultats sense por, és una idea que quan un viatja és molt present. Cal lluitar per canviar les coses que no ens semblen bé; ser crítics, començant per nosaltres mateixos; estars disposat a aprendre fins a l’últim alè; i ser decidits encara que sigui complicat. No em refereixo a no tenir por o a no plorar, quina estupidesa, sinó a tenir la valentia per aixecar-se i tornar a caminar sempre endavant. A l’Índia tenen un refrany que diu “A la vida de vegades es guanya i altres s’aprèn”.\nI, per descomptat, el que he après en l’escoltisme és que una persona sola pot fer algunes coses però que junts podem fer-ho tot. Treballar en equip, confiar els uns en els altres, ajudar-nos. Així és com vull gestionar aquest projecte, tots som germans de tots i hem d’estar disposats sempre a donar un cop de mà i creure que les coses es poden canviar. És el que m’agradaria que aprenguessin tots i cada un dels nens que viuran a Dreamland Children’s Home, a treballar en equip, a ser crítics i, sobretot, a estar disposats a voler ser abans de fer.\nPer a més informació sobre el projecte contacteu a dreamlandhomeindia@gmail.com\nEntrevista publicada originalment a Xarxanet.org


Compromís demana un estudi per a la municipalització de l’Escola Infantil de Rafelbunyol – RiberaTV\nCompromís demana un estudi per a la municipalització de l’Escola Infantil de Rafelbunyol Compromís per Rafelbunyol porta al proper ple ordinari de Maig una moció en la qual demana que s’avalue la conveniència de continuar amb les concessió de l’escola infantil de 0 a 3 anys de propietat municipal a partir del 2021-2022. Aquest any és prorroga el contracte de nou per al curs 2020-21 per a continuar amb la seua privatització i es demanen tot un seguit d’informes i nous estudis per al debat i decidir el futur de l’escoleta.\nSegons les paraules del seu portaveu, Mario Carrera, “ per a Compromís recuperar el control democràtic d’aquesta entitat educativa és fonamental. El control públic dels serveis municipals exigeix recuperar la seua gestió pública, no podem deixar-la en mans d’empreses privades com sempre hem mantes a les institucions locals. Ara més que mai, cal blindar i ampliar els drets socials en un moment actual tan complicat a conseqüència de la crisi per la COVID-19”.\nA d’altres municipis ja s’han fet diverses municipalitzacions per a que la gestió siga de manera directa per part del govern municipal. “És el moment oportú per vore si a Rafelbunyol també hem de seguir aquesta línia d’ampliar els serveis públics locals”, apunta el portaveu. A més, “ la legislació imperant figura que els serveis de competència local s’han de gestionar de la forma més eficient. Per això demanem també un informe comparatiu de sostenibilitat financera, però també un informe de condicions laborals i un informe de satisfacció de les famílies»\nLa moció de la formació valencianista defensa que s’han de tindre més factors a banda de veure qui gestiona o no. D’una banda, comptar amb una coherència educativa fonamentada amb criteris pedagògics en un moment vital tan fonamental en la vida dels més menuts. Es necessitaria que des del Consell Escolar Municipal s’establiren aquests criteris mitjançant un informe. D’altra banda, caldria comptar amb informació actualitzada sobre el grau de cobertura de les necessitats expressades per les famílies i sobre la suficiència dels mecanismes que han de garantir un\naccés igualitari als serveis que faciliten la criança, així com una\navaluació contínua de la seua qualitat.\nPer a Mario Carrera “Les escoles infantils de 0 a 3 anys són, per a moltes famílies, elements imprescindibles per a poder compatibilitzar la vida laboral amb la familiar, però no han de convertir-se en opció única”. La moció apunta que les taxes d’escolarització infantil a l’Estat espanyol estan molt per damunt de les europees. Aquest fet és conseqüència de la política horària i de la manca d’alternatives que permeten una conciliació real entre les dues esferes i temps de qualitat en cadascuna d’elles, i no la substitució d’una per l’altra.\nConclou que l’escolarització de primer cicle d’infantil no és la solució màgica al problema de la conciliació, tot i que sovint és l’únic mecanisme amb què moltes famílies compten en les circumstàncies actuals.\nFins i tot, s’hauria de tenir en compte la realització d’estudis sobre internalització de serveis municipals, a aquells serveis amb un personal altament feminitzat i amb condicions laborals susceptibles de millora amb una hipotètica gestió directa. Des de Compromís esperen que hi hagi\nsuport majoritari a la moció per començar a recuperar serveis municipals\ni mostrar que des de lo públic es prioritzen les persones en el context actual.\nPer últim, al mateix ple han presentat dos mocions més. D’una banda una\nde suport al Sistema Sanitari Públic I Universal. D’altra banda, una d’altra per instar al govern de l’estat a eliminar la regla de despesa i establir un fons de cooperació per al finançament local per combatre la crisi de la Covid-19 de la millor manera possible.\nCompromis, Escola, Rafelbunyol\nCompromís demana un estudi per a la municipalització de l’Escola Infantil de Rafelbunyol added by Ribera Televisió on 21 maig, 2020


Afilia’t - Liberals d'Andorra\nCom afiliat de Liberals d’Andorra podràs:\nParticipar en la presa de decisions del partit.\nPresentar-te per formar part dels òrgans directius del comitè parroquial, del Consell Nacional o/i de l’executiva.\nExercir el dret de vot en tots els òrgans dels que formis part.\nParticipar de les activitats internes i externes.\nPresentar propostes i peticions.\nQuota anual: 80 €\nQuota anual jove (menors de 35 anys): 40 €\nAccepto rebre missatges mitjançant correu electrònic i telèfon:\nA quina parròquia votes?\nCanilloEncampOrdinoLa MassanaAndorra la VellaSant Julià de LòriaEscaldes-Engordany\n** Autoritzo a Liberals d’Andorra a fer efectives les quotes anyals pactades pel Congrés.\nConsulta la nostra política de protecció de dades\nEstatuts del partit